נופש באבו גוש - אבו גוש זה לא רק חומוס!
שמן של חומוסיות אבו גוש נוגע למרחוק, ומעטים הם האנשים שמסוגלים לנסוע בקרבת ירושלים מבלי לבצע עיקוף דרך קטן ולפנק את עצמם במנת חומוס משובחת.
אבל באבו גוש יש הרבה יותר מחומוס – מדובר בכפר ערבי ציורי המהווה פינת חמד של ממש, עם נופים מרהיבים של איזור הרי יהודה, ואפשרויות רבות לטיולים, צימרים, אטרקציות ולמעשה…מה לא.
קיראו המלצות שלנו על: צימרים בירושלים.
אז אם גם אתם עדיין שבויים בקונספציה שאבו גוש זה רק חומוס, המשיכו לקרוא, ומובטח לכם שתלמדו דבר או שניים, וגם תמצאו מקום נפלא שיכול להתאים בדיוק לחופשה הבאה שלכם.
לפני הכל – כמה פרטים להשכלה הכללית. אבו גוש הוא כפר ערבי שהוא מועצה מקומית, המונה קרוב לשבעת אלפים תושבים, וממוקם על הרי יהודה לא רחוק מהעיר ירושלים.
יופיים של הכפר ושל סביבתו, וכן אופיו מאיר הפנים של המקום, הופכים אותו לחביב על תיירים רבים, מקומיים או מחו"ל.
הטיול המומלץ ביותר באבו גוש הינו טיול כנסיות, בין הכנסיות הקסומות והציוריות של היישוב. המפורסמות שבהן הן כנסיית גבירתנו של ארון הקודש, והכנסייה הצלבנית שבמנזר הבנדיקטיני.
כנסיית גבירתנו של ארון הקודש הוקמה על חורבותיה של כנסיה ביזנטית אשר היתה במקום בימות קדם, ותוכלו להתרשם בה מפסל ענק של מריה המשקיף על כל פינה במתחם הכנסיה.
בכנסייה הצלבנית שבמנזר, לעומת זאת, תמצאו הנאה רבה מהגן הקסום שבליבו ממוקם המנזר, וכן ליהנות מיופיו של המבנה.
בנוסף, במנזר נמצאו פרסקאות (ציורי קיר שנעשו בשיטה מיוחדת) מהמאה ה-12, ולקינוח מצפה לכם הפתעה נעימה – מעיין הנובע בקריפטה של הכנסייה.
אגב, כדאי לדעת שבחג שבועות מתקיים באבו גוש פסטיבל מוזיקה ווקאלית חווייתי ומרהיב, שבמסגרתו בין היתר מתקיימות הופעות מדהימות בתוך הכנסיות הנ"ל.
משפחת מאנע העוסקת בחינוך תשמח לקבל אתכם בין אורחיה ב"נוף הואדי" – וילת אירוח מרווחת המתאימה למשפחות ולקבוצות קטנות (עד תריסר איש).
הוילה מאובזרת באופן מלא, החל ב-3 חדרי השינה, דרך המטבח המלא בכל הציוד הדרוש, המשך בשני חדרי שירותים ומקלחת, וכלה בסלון המקסים בסגנון האתני.
מחוץ לוילה תמצאו גן פורח עם נוף יפיפה לכיוון הואדי, פרגולה, בריכות נוי וכן שולחנות משחקים.
ב"נוף הואדי" ישמחו לתאם איתכם ולארגן עבורכם סדנאות בנושאים שונים ומרתקים, כגון צמחי מרפא, מנהיגות נשים, או חינוך דו לשוני.
במקום היפיפה ניתן לארגן אירועים מיוחדים, מפגשים משפחתיים ועוד, והכל באוירה נעימה ועם אירוח חם ואכפתי.
מעבר לחומוסיות שלא ניתן להפריז בשבחיהן, תוכלו למצוא באבו גוש מספר מסעדות טובות המציעות תפריטים עשירים ואיכותיים.
קודם כל, אם אתם מתארחים ב"נוף הואדי", אתם מוזמנים ליהנות גם מהמסעדה המצויינת שפועלת במקום, ומגישה אוכל ערבי מסורתי, החל ממרק עדשים וכלה במקלובה.
ב"המטבח של ג'מילה וסובחי" תמצאו הרבה יותר מרק אוכל, משום שבנוסף למטעמים הביתיים הערבים לחך שיוגשו לכם, מדובר בחוויה שלמה בתיאום מראש של הרצאות והסברים על התרבות הערבית למען שמירה על דו קיום.
ואם אתם דווקא חושקים בכוס קפה טובה ובעוגה משובחת, נסו את בית הקפה "קפה בסטודיו" המזמין אתכם להתארח בו בנינוחות ובאוירה טובה.
ובקיצור, אבו גוש זה לא רק חומוס! באבו גוש ממתינות לכם חוויות מרתקות וכיפיות, אוכל טוב ואירוח חם מכל הלב, באוירה אותנטית וברמה גבוהה.